李義壯

李义壮，字稚大，號三洲，廣東廣州府南海縣人，民籍。

生平 
治《詩經》，行三，正德五年（1510年）廣東鄉試第二十名舉人，年三十六歲中式嘉靖二年（1523年）癸未科會試第五十八名，第三甲第二百四十名進士。初授浙江仁和县知县，在任三年，擢升户部主事，管理临清钞关，改礼部儀制司主事，历员外郎，十六年（1537年）十一月出为广西督学佥事，二十年二月轉湖广副使，兵备辰沅。二十三年五月升四川左参政，历福建按察使、湖广右布政使，二十六年闰九月擢升都察院右佥都御史、巡抚贵州。当时征讨銅仁叛苗，与总督张岳意见相左，二十八十一月被罢职回籍听调。著有《三洲初稿》十五卷行于世《广东通志》：李义壮字稚大，番禺人。嘉靖癸未进士，初令仁和，其政在锄治豪强，矜䘏㷀独，三年迁户部主事，司临清钞关，以进羡馀七万受旌，改礼部仪制。义壮工古文词，其时诸郎如田汝成、王慎中、屠应竣悉负儁名，而独严事义壮，以为益友。歴员外郎，出为广西督学佥事，转湖广副使、备兵辰沅。先是苗人不靖，都御史万镗以为忧，义壮至，督兵直走卢溪，急攻其为梗者，以次歼焉，诸砦遂望风降附，境内以平，诏赐白金文绮，加俸一级。歴四川参政、福建按察使，革冗弊，清吏蠧，杜请托，人莫敢干以私者。转右布政，擢佥都御史、巡抚贵州，时方征苗，所规画多与总制张岳相左，遂乞休。既归，有司造请多不报，日检閲书史。为文𢎞博浩瀚有法则，诗亦壮丽。性刚方，砥砺名节，士论归焉。著述最富，多散佚，所存三洲初稿十五卷行于世。子成性，领乡试第一，蚤卒。。

家族 
曾祖李政。祖父李俊。父李春芳。母陈氏。永感下。兄李東，知州；李义震；李义復；弟李义泰。子李成性，嘉靖四十三年甲子科乡试第一名（解元）。

 参考资料 

Y
Category:南海人
Category:正德五年庚午科廣東鄉試舉人
Category:明朝仁和县知县
Category:明朝戶部主事
Category:明朝禮部主事
Category:明朝禮部員外郎
Category:明朝廣西按察司僉事
Category:明朝湖廣按察司副使
Category:明朝四川布政使司參政
Category:明朝福建按察使
Category:明朝湖廣右布政使
Category:明朝貴州巡撫